google/wiki40b huggingface dataset:
Sørlig slamdøgnflue

Voksne (imago)

Kroppen er 3-5 millimeter lang. Framvingene er trekantet og holdes rett opp og ut fra kroppen i hvile, de har få tverr-årer, noe melkeaktig hvite. Den har helt tilbakedannede eller mangler helt bakvinger. Lengst bak på bakkroppen er det tre haletråder (cerci).

Nymfer/larver

Nymfene er mellom 3-5 millimeter lange og er glissent dekket av fine små hår. Det er flere par trakégjeller (bladgjeller) bakover på siden av bakkroppen, men det ser ut som det bare er ett. Det første paret, nærmest brystet, er trådformet, et avsmalnet filament. Det andre paret er formet som store bladgjeller med en skjoldform, de kan minne om anlegg til vinger. De dekker nesten hele resten av bakkroppen, slik at bare noen bakkroppsledd er synlige. De dekker også de resterende gjelleparene som er små. Nymfene har normale hoder uten noen ekstra spisse, hornlignenede utvekster. 
Den ligner håret skjoldgjelledøgnflue og damskjoldgjelledøgnflue men skiller seg fra disse ved mer at brystskjoldet (pronotum) framhjørnener er avrundet. Det første (lengst fram) beinparet har lår (femur) med lange hår som danner en langsgående rand, et lite avgrenset område (ikke deler låret i en fram- og en bakdel). Det niende bakkroppsleddet har på undersiden (sternum) ingen innsenknig (innsnitt) på midten, men heller med en jevnt avrundet og utstående bakkant. Det finnes en annen nærstående art som kan forekomme i Norge, Caenis robusta, den er generelt litt større og har brystskjold med skarpkantede framhjørner (vinklet).

Levevis

Sørlig skjoldgjelledøgnflue finnes i og ved innsjøer, vanligvis i rolige elver, der det er mudderbunn. Den lever mesteparten av sitt liv som larver eller nymfer. Eggene slippes av hunnen ned på vannoverflaten. De synker straks til bunnen. Nymfene lever nedgravd i bunnmaterialet, i mudder og sand på bunnen. De spiser små partikler av organisk materiale, som alger, planterester  eller råtnende planter. Men også av andre mindre dyr. I Norge har den vanligvis et nymfestadium på 2 år. 
Sørlig skjoldgjelledøgnflue tilhører gruppen insekter med ufullstendig forvandling, som betyr at den ikke har et puppestadium mellom nymfestadiet og «Fluestadiet» (imago). Døgnfluenes livssyklus er enestående i dyreriket på grunn et mellomstadie kalt subimago som ingen andre kjente insektsgrupper gjennomgår. Fluefiskere kaller dette stadiet for dun (engelsk).
De voksne kan ikke ta til seg føde eller fuktighet som voksne individer. Hanner lever sjeldent mer enn ett døgn.
Amazon-dronningen

Handling

Styrmannen Dan Robinson klarer å rømme fra skipet HMS Falmouth mens det er i ferd bli overtatt av pirater ledet av One-Eye Jack. Med sin livbåt klarer han omsider å komme seg i land på en tilsynelatende øde stillehavsøy som viser seg å være bebodd av et krigersk kvinnekollektiv – såkalte amazoner. Han klarer omsider å få kontakt med den vakre, men fiendtlige amazonedronningen, Kilma – etter at han redder henne fra grepet til en kvelerslange. Det oppstår en romanse mellom de to, noe som fører til konflikt mellom henne og en kvinnelig rival. Han oppdager etter hvert at amazonene har et hellig tempel inne i en fjellhule, og at det der befinner seg en gigantisk krystallkule som er blir gitt dem av gudene. I tillegg til alt dette får øya besøk av sjørøverne som Dan rømte fra og han må derfor overtale amazonene til å ta i bruk skytevåpen som ligger gjemt i hulen fra iland-drevene spanjoler.

Om filmen

En spansk eventyrfilm som ble lansert internasjonalt med begrenset hell. Filmen regnes i dag som en noen obskur europeisk 70-tallsfilm.
Den ble utgitt på video i Skandinavia på starten av 1980-tallet av et svensk videoselskap, under tittelen Amazon-drottningen.
Amazon-dronningen er en oppfølger til Kilma Queen of the Jungle (La diosa salvaje), også fra 1975.
Louise Mountbatten

Liv og virke

Hun ble født som prinsesse Louise av Battenberg. Hennes far var prins Louis av Battenberg, som i 1917 sa fra seg alle tyske titler og anglifiserte familienavnet Battenberg til Mountbatten. Samtidig ble han adlet til marki av Milford Haven, og datteren Louise ble da kjent som Lady Louise Mountbatten. Moren hennes var prinsesse Victoria av Hessen og ved Rhinen, som var barnebarn av dronning Victoria av Storbritannia. Gjennom søsteren, prinsesse Alice, var Louise tante til hertugen av Edinburgh, dronning Elisabeth IIs ektemann.
3. november 1923 giftet hun seg med kronprins Gustav Adolf av Sverige, enkemannen som senere ble kong Gustav VI Adolf. Ekteskapet var lykkelig, men deres eneste barn var dødfødt.
Dronning Louise døde 7. mars 1965, nær 76 år gammel.
Slaget ved Grenada

Bakgrunn

På begynnelsen av 1779 var marinestyrkene i Karibia hovedsakelig opptatt med å passe på hverandre. Men i juni, da den britiske admiral Byron dro til Antigua for å beskytte handelskonvoien som var på vei hjem, tok hans motstander Charles Hector først St Vincent og den 4. juli Grenada. Byron seilte i håp om å redde øya, men han ankom for sent. En kort trefning ble utkjempet den 6. juli.

Slaget

Den franske flåten under admiral Hector bestod av 25 linjeskip og flere fregatter. Den britiske flåten under viseadmiral John Byron hadde 21 linjeskip og en fregatt. Franskmennene hadde ankret opp utenfor Georgetown på den sørvestlige delen av øya, og britene ankom i løpet av natta. Hector satte seil klokka 04.00 og britene jaget etter. De britiske skipene angrep i full uorden og forvirring. Fame, Lion og to andre skip forvillet seg bort fra hovedstyrken og ble hardt skadet. Lion ble tvunget til å seile med vinden til Jamaica for å unngå å bli kapret. Franskmennene mistet ingen skip og kom seg til slutt unna. Britene mistet 183 menn, mens 346 ble såret. Fame mistet fire menn og hadde 9 sårede. Franskmennene mistet 190 menn og hadde 759 sårede.
Cavett (Ohio)

Historie

Et postkontor ble etablert i 1881, og var i drift til 1918. Cavett fikk sitt navn etter en av de første familiene som bosatte seg i området.
Teater Marintim

Teater Marintim (TM) ble startet i Nærøy i 1997 med oppsetningen av det historiske utespillet «Landnåmsfolk», en dramatisering av kunstnerisk leder Trond Aglen med musikk av Paul Okkenhaug - etter en monolog av Peter Jæger «Landnåmsmænd» fremført av Martin Linge i Namsos i 1936. Denne historien om utvandringen av nordmenn fra Hrafnista i Nærøy til Island  ble oppført tre somre på Lundring i Nærøy.
Teater Marintim har senere satt opp en rekke skuespill av lokale og internasjonale dramatikere; egne dramatiseringer av Olav Duuns «Medmenneske», «I jula» og «Massi,  alle på turne i Trøndelag, Ionesco (Den skallede sangerinne), Mrozek (I rom sjø), Beckett (Mens vi venter på Godot), Brecht (Småborgerbryllup) og Millington Synge (Ryttere mot havet).
Holbergs  «Jeppe på berget» og musikalen «Havet ligg aldri stille» av Arne Andersson/Asgeir Skrove var samproduksjoner med Nord-Trøndelag Teater, med Liv Hege Nylund som mentor. TM oppførte i 1999 kirkemusikk-spillet «Fra Njord til Dass» som turnerte i Sverige. Millenniums-forestillingen i 2000 var «Fra Njord og Kvitekrist til Telecom». TM har også deltatt på fjerde året i vandreteatret «Rørvik- den første lille by på en øy» i mars.
Av ungdomsteater kan nevnes oppsetningen av «Kenta Åhmans lonely dreams», dessuten barneforestillingen «Kumatpakkene» i fjor. I sommer satte TM opp «Sandkassen» av Edward Albee, en dramatiker som følges opp med nye planlagte forestillinger. Ungdomsteaterforestillingen «Den mørke skya» av Kristin Auestad Danielsen, et DUS-prosjekt med premiere 2. mars 2013 på Nord-Trøndelag Teater, Stiklestad. Musikkteaterforestillingen «Sara og sjøen» av Trond Aglen er antatt oppført høsten 2013, senest vinter 2014 med urpremiere i det nasjonale kystkultursentret Norveg i Rørvik. Forestillingen er gitt hovedprioritet fom. 2013-14.
Sterke-Nils

Nils Olavsson Langedal, kalt Sterke-Nils (født omkring 1720 på Rulleteig i Brunkeberg i Kviteseid i Telemark, døde omkring år 1800) var en sterk mann det er flere sagn om.  Han levde deler av livet sitt i Seljord (Seljordshei) og i Kviteseid. Sterke-Nils var kjent som kjempekaren fra Seljord som var flaska opp på hestemelk og var «grueleg sterk».
Pycnoschema scrofa

Utseende

En middelsstor, avlang, blankt rødbrun hornbille.
Hannen har et krumt horn i pannen, og pronotum er uthulet foran, med en framskytende "hylle" over uthulingen.
Oversiden er fint og blankt punktert. Leggene på forbeina har tre brede, butte tenner.

Levevis

Larvene lever i jorda.

Utbredelse

Arten er vidt utbredt i Afrika.
Thomas Meunier

Landslaget

14. november 2013 fikk han sin første landskamp for Belgia mot Colombia.
Han ble tatt ut i Belgias EM-tropp til EM i Frankrike 2016.
Han ble tatt ut i Belgias tropp til VM i fotball 2018 i Russland.
Lars T. Platou

Familiebakgrunn og yrkesliv

Han var sønn av gårdbruker og sivilingeniør Fridthjof Fredrik Sem Platou og Johanne Marie Tokstad, sønnesønn av inspektør av Ole Sem Platou og grandnevø av jernbanedirektør og stortingsmann Christian Emil Stoud Platou.
Etter studentereksamen i 1939 studerte han til sivilingeniør i sterkstrømteknikk ved NTH. Under den andre verdenskrig deltok han i motstandsbevegelsen og ble såret under Majavatnaffæren. Etter krigen var han assistent i matematikk ved NTH og påfølgende studieopphold i England og Sveits. Platou var gårdbruker på morsslektens gård, Tokstad i Veldre, 1941–1982 og privatpraktiserende elektroteknisk konsulent 1948–1985, og ledet familievirksomheten Elektrobygg AS på Hamar 1948–1975.

Politisk og offentlig arbeid

Platou var medlem av Ringsaker kommunestyre 1952–1967, gruppeleder 1952–1967, medlem av formannskapet 1960–1967 og medlem av Hedmark fylkesting 1964–1967. Han ledet Veldre Høyre 1960–1965 og Hedmark Høyre 1950–1960. I Norges Bondelag var han styreformann i både Veldre og Hedmark i 1950-årene.
Platou var innvalgt på Stortinget fra Hedmark 1965–1977, etter å ha vært 3. vararepresentant 1954–1961. På Stortinget var han medlem av Stortingets kommunalkomité 1965–1969, formann i Stortingets finanskomité 1969–1973 og nestformann i sistnevnte 1973–1977. Platou var spesielt opptatt av næringslivets vilkår. Våren 1969 var han saksordfører for Borten-regjeringens forslag om innføring av merverdiavgift, og spilte en sentral rolle i å få dette vedtatt av Stortinget. Kåre Willoch anså ham som selvskreven til en fremtidig finansministerpost. Platou ble innstilt som ny partiformann i 1970, men tapte voteringen på landsmøtet, og satt som 2. viseformann 1970–1972 og 1. viseformann 1972–1978. I tiden etter stortingsvalget i 1977, da partiet ikke hadde en utpekt statsministerkandidat, var Platou nevnt i pressen som en mulig kandidat, selv om han hadde trådt ut av Stortinget. I 1980 var Platou blant pådriverne for å få Jo Benkow valgt til partiformann.
Etter tiden på Stortinget var han styreformann i AS Oplandske Dampskibsselskap 1974–1982, formann i representantskapet i AS Christiania Bank og Kreditkasse 1978–1990 og formann i bedriftsforsamlingen i AS Raufoss Ammunisjonsfabrikker 1985–1988. Han hadde også mange tillitsverv i AS Vinmonopolet. Platou utgav flere bøker om slekts- og lokalhistoriske emner på eget forlag.

Æresbevisninger

Han ble tildelt Deltagermedaljen i 1945, Skibladnermedaljen i 1980 og Kongens fortjenstmedalje i gull i 1982.
On a Night Like This (Kylie Minogue)

Informasjon

«On a Night Like This» ble utgitt i Australia og New Zealand den 25. september 2000 og utgitt over hele verden av Parlophone. Sangen ble spilt inn i London, England. Minogue har også spilt inn en B-side til singelen med tittelen «Ocean Blue» skrevet av Minogue og hennes låtskrivere.
Singelen tilbrakte sytten uker i Topp 50, og ble en av Minogues lengste singler på hitlisten. Som med hennes tidligere førsteplass-single «Spinning Around», «On a Night Like This» var også sertifisert platina og ble den tjuesjuende mest suksessfulle singel i 2000 i Australia. Singelen var også vellykket i Storbritannia, der den nådde nummer to på UK Singles Chart, og ble en moderat suksess i andre lander.

Komposisjon

«On a Night Like This» er en moderat tempo dansepop-sang, ofte beskrevet som en sang med disco-stiler, akustisk gitar-riffer, en promiment bruk av synthesizere og andre vokalharmonier.
Visebølgen

Visebølgen er et norsk musikkprogram om visesang som gikk på NRK Radio fra 1993 til 2011. Programmet inneholdt musikalske innslag og intervjuer med visesangere, primært norske. Det var flere temasendinger, blant annet som tok for seg spesifikke år eller personer. Programleder var Eivind Bøksle. Programmet ble sendt på P2 og gikk fredager (tidligere på søndager).
Av artister som var med i første sesong kan en nevne Lars Klevstrand, Lillibeth Lunde Elgstøen, de svensk Olle Adolphson og Bellman. I 1996 fikk man blant annet høre Alf Cranner, samt Ingrid Sahlin-Sveberg intervjue Gösta Taube, som var broren til den avdøde svenske trubadur Evert Taube. Året etter ble Gert Palmkrantz intervjuet, han var lydmann til den avdøde svenske trubadur Cornelis Vreeswijk.  Ellers kan en nevne portrettprogrammer av den svenske Zarah Leander samt de norske Geirr Tveitt og salmedikteren Petter Dass.
Første sending gikk den 2. oktober 1993, den dagen NRK startet sending i tre kanaler, og NRK P2 ble lansert som den nye «kulturkanalen».
Omsorgsbiblioteket

Omsorgsbiblioteket er et digitalt bibliotek hvor forskning og utviklingsarbeid blir samlet og oppsummert. I Meld. St. 29 (Morgendagens omsorg) fikk Senter for omsorgsforskning i oppdrag å være et dokumentasjonssenter for forsknings-, utviklings- og innovasjonsarbeid i helse- og omsorgssektoren. Som en følge av dette ble Omsorgsbiblioteket opprettet i 2016, på Helsebibliotekets plattform. 
Målgruppen for biblioteket er ledere og ansatte i kommunal helse- og omsorgstjeneste, politikere, pasienter og pårørende, ansatte og studenter i forsknings- og utdanningsinstitusjoner, fag- og profesjonsforeninger, frivillige organisasjoner, media og leverandører i kommunenes omsorgstjeneste.
Omsorgsbiblioteket er organisert i emner og delemner. Hvert emne har en emneredaktør og inneholder en oppsummering av kunnskap. Det ligger ni oppsummeringer av kunnskap i Omsorgsbiblioteket. I arkivet (BIBSYS Brage) ligger det referanser og fulltekstdokumenter knyttet til de ulike emnene.
Sverige under Paralympiske sommerleker 2008

Bordtennis

Anna-Carin Ahlquist, Göteborg, Josefin Abrahamson, Malmö, Marleen Bengtsson Kovacs, Köpenhamn, Ingela Lundbäck, Luleå, Fredrik Andersson, Falköping, Ernst Bolldén, Hudiksvall, Linus Karlsson, Grästorp, Örjan Kylevik, Sköllersta og Simon Itkonen, Örebro.

Bueskyting

Ann-Christin Nilsson, Sörberge, Zandra Reppe, Östersund, Anders Grönberg, Björklinge og Håkan Törnström, Karlskrona.

Sykling

Michael Lindgren, Borås.

Friidrett

Madelene Nordlund, Umeå, Nathalie Nilsson, Osby, Gunilla Wallengren, Hålanda, Aron Andersson, Nacka, Per Jonsson, Bollnäs og Henrik Rüffel, Saltsjö-Boo.

Goalball

Damelaget: Malin Gustafsson, Göteborg, Åsa Alverstedt, do, Maria Juliusson, Stockholm, Anna Nilsson, do, Josefine Jälmestål, do, Sofia Naesström, Hammarby IF Goalballförening.
Herrelaget: Jimmy Björkstrand, Malmö, Stefan Gahne, Stockholm, Niklas Hultkvist, do, Oskar Kuus, Farsta, Fatmir Seremeti, Trelleborg, Mikael Åkerberg, Farsta.

Judo

Elvira Kivi, Trollhättan og Nicolina Pernheim, Västra Frölunda.

Hestesport

Lotten Aronsson, Nygård, Gabriella Löf, Burgsvik, Carolin Rutberg og Sorunda Ridklubb.Stefan Olsson, Sundborn, Peter Wikström, Sollentuna, Johan Andersson, Virsbo og Christer Jansson, Solna TK.

Rullstollbasket

Det svenske landslaget i rullestolbasket deltar. Konkurrerende er bl.a. Enoch Ablorh, Dallas, Texas, Joachim Gustavsson, Rimbo, Hussein Haidari, Spånga, Peter Kohlström, Årsta, Joakim Lindén, Björkvik, Patrik Nylander, Järfälla og Tomas Åkerberg, Svärtinge.

Rullstoltennis

Stefan Olsson, Sundborn, Peter Wikström, Sollentuna, Johan Andersson, Virsbo, Christer Jansson, Solna TK.

Seiling

Konkurrerende i to-persons kjølbåt (SKUD18): Carl Gustav Fresk, Stocksund og Birgitta Jacobsson Nilén, Enskededalen.

Svømming

Anders Olsson, Hagfors, Jennie Ekström, Vara, Christoffer Lindhe, Ulricehamn og Lalita Loureiro, Lund.
Den nasjonale kommisjon for befolknings- og familieplanlegging

Den nasjonale kommisjon for befolknings- og familieplanlegging (kinesisk: 国家人口和计划生育委员会; pinyin: Guójiā Rénkǒu hé Jìhuà Shēngyù Wěiyuánhuì) er det statlige regjeringsorgan ansvarlig for befolknings- og familieplanlegging i Folkerepublikken Kina.
Rites at Dawn

Rites at Dawn er et musikkalbum med Wobbler, utgitt den 16. mai 2011.
Vandve

Vandve (også skrevet Vandved) er ei øy i Dønna kommune i Nordland med et areal på 5,8 km². Øya er relativt flat, med høyeste punkt på ca. 27 moh. Vandve ligger vest for øya Dønna.
Øya har om lag 60 fastboende. Hovednæringa er fiskeoppdrett. For å komme til øya kan man ta ferge enten fra Solfjellsjyen eller Sandnessjøen.
Malbork

Malbork (tysk Marienburg) er en by i det nordlige Polen i voivodskapet Pomorskie. Den hadde i 2006 en befolkning på drøyt 38 000.

Historie

Byen ble grunnlagt av Den tyske orden som i 1274 begynte byggingen av et stort borganlegg ved elven Nogat. Borgen fungerte som ridderordenens hovedsete. Dette gotiske byggverket regnes i dag som verdens største mursteinsfestning og står på UNESCOs verdensarvliste.
I tilknytning til borgen vokste byen Marienburg frem. Dens viktigste inntekter kom fra handel med rav, samt toll og avgifter på elvetrafikken. Byen var medlem av hansaen. Marienburg kom under polsk styre på midten av 1400-tallet og skiftet mellom å være prøyssisk og polsk frem til den kom under det tyske keiserriket i 1871. I en folkeavstemning etter første verdenskrig ønsket 9641 av borgerne å tilhøre Østpreussen, 165 stemte for Polen.
Byen og borgen ble sterkt ødelagt på slutten av andre verdenskrig da det raste voldsomme kamper om byen. Mesteparten av sivilbefolkningen klarte å rømme vestover, men skjebnen til 1840 innbyggere er fremdeles en gåte. I slutten av 2008 oppdaget man massegraver med store mengder benrester. Mye tyder på at dette dreier seg om ofre for massakrer.
Som en følge av Potsdamkonferansen ble byen polsk i 1945. Byen skiftet navn og ble nybefolket av polakker. I 2001 hadde byen en befolkning på 41 200 innbyggere. Byens areal er 17,1 km².
Lysekloster Idrettslag

Fotball

Klubben har engasjert Ørjan Sandal som sportslig leder på fotballsiden. Dette har resultert i en voldsom satsing for klubbens seniorlag og de aldersbestemte lagene. A-laget rykket etter 2009-sesongen opp i 6. divisjon. Foran 2010-sesongen meldte klubben på to lag i serien for herrer senior, ett i 7. divisjon og det nyopprykkete A-laget. Begge disse lagene tok steget opp en divisjon, slik at de til seriestart i 2011-sesongen stiller i hhv. 5. divisjon og 6. divisjon. A-laget rykket opp til 4. divisjon før 2012 sesongen og rykket direkte videre opp til 3. divisjon før 2013-sesongen. I 2014/2015 Sesongen rykket laget opp fra 3.Divisjon til 2.Divisjon. Lysekloster er et av få lag som har klatret så mange divisjoner på så kort tid.

Idrettsanlegg

I 2008 åpnet idrettslaget nye Lysekloster FRAMO Idrettspark som består av kunstgressbane på 60x100m, ballbinge, friidrettsdel med 110m løpebane, 700m lyslagt tur/trimløype og klubbhus med garderobe- og utleiefasiliteter. Det er også bygget ny tribune (ferdig vinter 2009) og ny parkeringsplass.
Ivan Southall

Liv

Han vokste opp i forstad til Melbourne og var tidlig interessert i skriving. Mens han enda var i tenårene skrev han fire bøker; tre av dem ble utgitt etter krigen. Under andre verdenskrig tjenestegjorde han i RAAF i England, som kaptein på en Short Sunderland, og han ble tildelt Distinguished Flying Cross i 1944. Etter krigen arbeidet han i England som krigshistoriker for RAAF, og erfaringene fra krigstiden ble førende for ham senere i livet.
Han var først gift med Joy Blackburn, og de fikk fire barn. Den yngste av barna, Melissa, hadde Downs syndrom, og dette satte preg på forfatterskapet; hvor han i to bøker skildret funksjonshemmede hovedpersoner. Ekteskapet ble oppløst i 1976, og han giftet seg igjen med Susan Westerland Stanton.
Han ble tildelt Order of Australia i 1981, og Dromkeen-medaljen i 2003.
Southall døde 15. november 2008 på et hospice i Wantirna i Australia der han mottok palliativ behandling for kreft.

Bøker

Den første delen av forfatterskapet var de ni bøkene i Simon Black-serien, spenningsfortellinger med en hovedperson som beskrives som «en australsk Biggles», og som tar opp i seg elementer fra manuskriptene fra tenårene. 
Barna i villmarken (Hills End, 1962) er ikke bare en dreining i Southalls forfatterskap, men også i australsk barne- og ungdomslitteratur. Vekten ligger ikke lenger bare på spenningshistorien, men også på hvordan barna reagerer på utfordringene. Barna i villmarken skildrer en gruppe barn som må klare seg selv uten voksne i en landsby truet av storm og oversvømmelser. Boka ble filmatisert i 1988. I Da skogen brant (Ash Road, 1965) må en gruppe barn klare seg under en skogbrann, mens barna i Nødlanding (To the Wild Sky, 1967) er fanget i et fly med en død pilot. Let the balloon go (1968) skildrer en polioskadet gutt som frigjør seg fra morens innflytelse. Boka er filmet i 1976. The Long Night Watch (1983) er delvis basert på forfatterens erfaringer fra krigen, og mottok Phoenix Award i 2003; dette er en pris som tildeles en bok som ikke ble tilstrekkelig påaktet da den utkom. 
Southall mottok den australske Children’s Book of the Year Award i 1966, 1968, 1971 og 1976; Picture Book of the Year Award 1969; Carnegie Medal i 1971 for Josh; den nederlandske Zilver Griffell i 1972; Australian Writers’ Award i 1974; og USA Child Study Committee Book of the Year i 1988 for Rachel.
På norsk finnes seks bøker i Simon Black-serien (1952–61), Barna i villmarken (Hills End), Da skogen brant (Ashroad), Nå er det din tur (Josh), Nødlanding (To the Wild Sky), La ballongen gå (Let the balloon go).
Alexander von Stahl

Karrière

Stahl begynte sin karrière i 1967 som embedsmann i delstaten Berlins indreforvaltning. Fra 1970 til 1975 var han forretningsfører for FDP-fraksjonen i Berlins parlament. I mai 1975 ble han så utnevnt til statssekretær i Berlins justisforvaltning. Da Walter Momper dannet en ny rød-grønn regjering i februar 1989 gikk han av som statssekretær.

Riksadvokat

Fra 1. juni 1990 til 7. juli 1993 var Stahl Tysklands riksadvokat. Bekjempelse av venstreekstrem terrorisme var et av områdene som var hans ansvar. Den 26. juni 1993 ble RAF-terroristen Wolfgang Grams skutt av politiet under en arrestasjon i Bad Kleinen, etter at Grams hadde skutt og drept politimannen Michael Newrzella. Etter at to vitner hadde hevdet at politiet forsettlig hadde henrettet Grams på kloss hold mens han lå på bakken, og at politiets versjon av hendelsesforløpet, at Grams hadde begått selvmord, var løgn, gikk innenriksministeren, Rudolf Seiters, av. Stahl måtte gå av av samme grunn, selv om han ikke hadde noe direkte ansvar for politiinnsatsen. Mistanken om at politiet skulle ha drept terroristen ble ikke bekreftet i den påfølgende straffesaken og i en sivil sak. Etter at Stahl gikk av som riksadvokat arbeidet han som advokat i Berlin. Fra slutten av sin embedstid vendte han seg også til nasjonalliberale og høyrekonservative prosjekter.

FDP

Stahl var medlem av styret i FDP i Berlin, og forsøkte å bli valgt til partiets delstatsleder. Med støtte fra bl.a. Klaus Rainer Röhl forsøkte han å gjenopplive partiets nasjonalliberale tradisjon. Ved ledervalget i 1998 ble han knapt slått av venstrefløyens kandidat Martin Matz, som senere meldte overgang til SPD og tok med seg sitt parlamentsmandat. Ved Forbundsdagsvalget i 1998 stilte Stahl til valg som direktekandidat uten å være sikret på delstatslisten. Han oppnådde det relativt beste valgresultatet for alle FDPs direktekandidater i Berlin, men ble ikke innvalgt. Deretter trakk han seg fra aktiv politikk.

Junge Freiheit

Stahl hører til den liberal-konservative avisen Junge Freiheit mest kjente forsvarere. Som advokat har han representert avisen i en årelang kamp i rettsvesenet mot å bli nevnt i delstaten Nordrhein-Westfalens Verfassungsschutzbericht. Kampen ble kronet med seier i Tysklands føderale høyesterett i 2005, da høyesterett slo fast at delstatens overvåkning av avisen var et brudd på pressefriheten (Junge Freiheit-dommen). Stahl har skrevet boken Kampf um die Pressefreiheit om saken.